Στα προηγούμενα επεισόδια...
Κύριε Σίνιστερ!
Θες τον γιο μας. Τον Νέιθαν!
Είναι ένα τεχνο-οργανικό στέλεχος ιού
και εξαπλώνεται ήδη ταχύτατα.
Αν υπάρχει θεραπεία στην εποχή σου, Μπίσοπ;
Ο ιμάντας αντέχει μόνο εμένα και τον Νέιθαν.
Δηλαδή δεν μπορούμε να έρθουμε μαζί σας.
Η επόμενη ζωή μου θα είναι δική μου.
Να προσέχεις, Τζιν.
Λέγε με Μάντλιν Πράιορ.
Ο Τσαρλς Εξέβιερ μου εμπιστεύθηκε το όραμά του,
κι αυτό δεν απαιτεί από σας να μας αγαπήσετε ή να μας αγκαλιάσετε,
αλλά απλώς να αποδεχτείτε ότι μοιραζόμαστε αυτόν τον κόσμο,
κι ότι το είδος μου έχει δικαίωμα να μένει εδώ.
Θα αρχίσουμε συνομιλίες για την ένταξη του μεταλλαγμένου έθνους της Τζενόσα
στον Οργανισμό Ηνωμένων Εθνών.
Ίσως πρέπει να πάρουμε παράδειγμα από τον Καθηγητή,
να δώσουμε στον Έρικ μια ευκαιρία.
Άραγε η ομάδα θα συνέχιζε να σε εμπιστεύεται αν ήξερε;
ΜΑΓΚΝΙΤΟ
ΣΑΪΚΛΟΨ
ΤΖΙΝ ΓΚΡΕΪ
ΓΟΥΛΒΕΡΙΝ
ΜΟΡΦ
ΡΟΓΚ
ΜΠΙΣΤ
ΓΚΑΜΠΙΤ
ΤΖΟΥΜΠΙΛΙ
Άραγε προκλήθηκε από ατομικές δοκιμές;
Ή μήπως από την ίδια τη φύση,
που αποφάσισε πως ήρθε η ώρα για την αλλαγή του ανθρώπινου είδους;
Κάποιοι μιλούν για εκτρώματα,
άλλοι τους λένε τέρατα,
όμως σε όλο τον πλανήτη είναι γνωστοί ως μεταλλαγμένοι.
ΝΑ ΤΟ ΘΥΜΑΣΑΙ
Προτιμάμε να θεωρούμε ότι μας έχουν παρεξηγήσει. Ευτυχώς,
μια άξια δημοσιογράφος όπως εσείς μας βοηθά να χτίσουμε γέφυρες.
Και για μένα είναι τιμή
να βρίσκομαι εδώ με έναν επιστήμονα της δικής σας φήμης, δρ ΜακΚόι.
Με κάνετε να μπλαβίζω από καμάρι.
Εδώ, στην κομητεία Γουεσττσέστερ,
βρίσκεται μια ταπεινή, χαρακτηριστικά αγγλική κατοικία,
το σπίτι των Εξ-Μεν.
Ένα σχολείο για μεταλλαγμένους,
που ίδρυσε ο αείμνηστος καθηγητής Τσαρλς Εξέβιερ.
Δεν είναι τα συνηθισμένα βαρετά μαθήματα.
Πιο πολύ πρακτική εκμάθηση.
Με μεγάλες φονικές μηχανές και δεινοσαύρους-βαμπίρ.
Για πολλούς Εξ-Μεν,
το σχολείο του Εξέβιερ είναι το μόνο σπίτι που γνώρισαν.
Άνθρωποι που περνούσαν απαρατήρητοι.
Ξεχασμένοι.
Αποσυνάγωγοι.
Όμως, αυτή η αίσθηση του ανήκειν αποκτά σήμερα παγκόσμια διάσταση,
καθώς ο ΟΗΕ εντάσσει στις τάξεις του το μεταλλαγμένο έθνος της Τζενόσα.
Δεν τελειώνει αυτή η πτήση.
Γκάμπιτ, σε παρακαλώ, μην ξεχνάς
ότι, αν το νέο Μπλάκμπερντ πάθει καμιά βλάβη,
θα είσαι ο μόνος επιβάτης
για τον οποίο η βαρύτητα θα είναι σίγουρα πρόβλημα.
Βουλώστε το, κοκοράκια.
Κοιτάξτε μπροστά.
Έχει πέσει κάμποση ανακαίνιση από την τελευταία επίσκεψη του Γκάμπιτ.
ΚΟΦΤΕΡΗ ΟΜΟΡΦΙΑ Επιτέλους... Για Νύχια, Φολίδες και Κέρατα
Μια στάση στον αγαπημένο μου πάγκο για...
Οι Εξ-Μεν είναι αυτοί;
Ο ΜΑΓΚΝΙΤΟ ΕΧΕΙ ΔΙΚΙΟ!
ΚΑΛΩΣ ΗΡΘΑΤΕ, ΕΞ-ΜΕΝ!
Φίλοι μου!
Στις ομορφιές σου είσαι, κορίτσι!
Πολύ χαρήκαμε στην έπαυλη όταν μάθαμε ότι η Μάντλιν Πράιορ
έπιασε κορυφαίο αξίωμα στην Τζενόσα.
Το Προσωρινό Συμβούλιο ήθελε Εξ-Μαν.
Ευτυχώς, εσάς σας περίσσευε μια Τζιν.
Ε, όχι κι έτσι, κυρία μου.
Δύο είναι πάντα καλύτερα από μία.
Και πολύ καλύτερα από τρεις.
Συνήθως.
Συγχώρεσε την εφηβική ανωριμότητά του.
Όταν η Ρογκ δέχτηκε να με συνοδέψει στο γκαλά, επέμενε να έρθει.
Το ομολογώ. Ο άρχοντας του μαγνητισμού εξεπλάγη
με την πρόσκληση που έλαβε με τη σφραγίδα του ΟΗΕ.
Ναι. Μαθαίνω ότι το αποκαλούν "μέλλον".
Μαγκνίτο, το Προσωρινό Συμβούλιο θα ήθελε πολύ να σε δει
πριν από το αποψινό γκαλά.
Ιδιαιτέρως, αν γίνεται.
Πού στο καλό κολλάμε εμείς;
Τι λες τώρα!
Άλλο και τούτο πάλι!
Κουρτ Βάγκνερ, τι χαμπάρια, ρε τριχόμπαλα;
Ενώ Συμβούλιο και Μαγκνίτο τα λένε, εμείς θα το παίξουμε τουρίστες.
Ο Κουρτ έγινε σύμβουλος
για να βοηθήσει με τις διάφορες θρησκευτικές ομάδες της Τζενόσα.
Έχει τόσα να δείτε!
Μια πόλη γεμάτη θαύματα.
Αρκεί εκείνοι οι φονικοί καλόγεροι να έμειναν στο μοναστήρι.
Αιχμηρή γλώσσα, Γκάμπιτ,
όπως πάντα.
Έχουμε πολλά να συζητήσουμε μετά τη γοτθική μας εξόρμηση στις Άλπεις.
Ελάτε.
Τίποτα από όσα μας περιβάλλουν δεν θα ήταν εφικτό
χωρίς τη δουλειά των Εξ-Μεν.
Δεν το πιστεύω!
Είναι όπως τα έλεγε.
Ποιος; Ο Καθηγητής;
Ναι, βέβαια.
Πάντα έλεγε ότι κάποτε θα είχαμε ένα μέρος ολόδικό μας.
Κάτι παραπάνω από ένα μέρος.
Μια εστία.
Ο μπαμπάς ζητάει ψηλό ενοίκιο.
Δεν γεννιέται χωρίς εμπόδια ένα έθνος από τη μια μέρα στην άλλη.
Αγνοήστε τον.
Πάντα μισοάδειο το βλέπει το ποτήρι.
Ή μπορεί ο Γκάμπιτ να ρωτά γι' αυτά που οι άλλοι αποφεύγουν.
Όπως, γιατί έγινε ξαφνικά ο Μαγκνίτο πρώτη μούρη των μεταλλαγμένων;
Εσύ ειδικά θα έπρεπε να ξέρεις να κρύβεις τα συναισθήματά σου.
Κοίτα τη δουλειά σου, τριχόμπαλα.
Εγώ δεν φώναξα παπά.
Δεν χρειάζεται παπάς για να το δει, οι ψυχές σας αγγίζονται σε κάθε βλέμμα.
Άλλο άγγιγμα ψάχνει αυτή.
Εσείς οι Αμερικάνοι. Πολύ μελόδραμα.
Μια ζωή όλο βιολιά και κοντινά πλάνα.
Οι σαπουνόπερες φταίνε.
Παντρέψου την κοπελιά να τελειώνουμε.
Αλητάμπουρες όπως εγώ δεν είμαστε φτιαγμένοι για οικογενειακή ευτυχία.
Πού καιρός για έρωτες.
Προέχει η αμαρτία.
Δεν υπάρχει έρωτας χωρίς αμαρτία.
Την αγάπη τη μετράς με αυτά που συγχωρείς.
Βρίσκομαι εδώ με τον Σκοτ Σάμερς,
γνωστό και ως Σάικλοψ.
Σκοτ, σε εκπλήσσει αυτή η τολμηρή κίνηση της παγκόσμιας διπλωματίας;
Αν με δίδαξε κάτι η ιδιότητα του Εξ-Μαν, κυρία Τίλμπι,
είναι να μη με εκπλήσσει το αναπάντεχο.
Αυτό πάντα το είχα κατά νου ως αρχηγός...
Αυτά τα γυαλιά αντανακλούν περίεργα.
Μπορείτε να τα βγάλετε;
Δεν γίνεται. Λυπάμαι.
Λοιπόν, έλεγα ότι, ως αρχηγός...
Βασικά, ας μιλήσουμε για σένα και το κορίτσι φαινόμενο.
Είστε το δυναμικό ζευγάρι στους Εξ-Μεν.
Ένας έρωτας που υπερβαίνει τα όρια των γαλαξιών.
Οφείλω να ρωτήσω, λοιπόν, πότε κατάλαβες ότι αυτή ήταν η εκλεκτή;
Κάνεις κι εσύ κοπάνα;
Πώς να δώσω συνέντευξη,
όταν δεν ξεχωρίζω ποιες αναμνήσεις είναι δικές μου
και ποιες ανήκουν στον κλώνο μου;
Ακόμα και η εκ νέου εξοικείωση με τις τηλεπαθητικές δυνάμεις μου
με ξενίζει κάπως.
Σαν το πρόσωπο ενός παλιού φίλου, ιδωμένο από κάθε γωνία
εκτός από αυτήν που θυμάσαι.
Αυτή η τσακισμένη μούρη δεν έχει αλλάξει έναν αιώνα
και το ξέρεις αυτό.
Θυμάμαι τόσα πράγματα.
Τόσο πολλά με τον Σκοτ.
Ακόμα δεν μιλάτε μεταξύ σας, πιτσουνάκια;
Θρηνεί τον γιο του.
Παρότι ο τρόπος που με αποφεύγει κάτι μου θυμίζει.
Ήμασταν στη Νεβάδα.
Είχα μόλις αποκτήσει τη δύναμη μιας κοσμικής οντότητας.
Του Φοίνικα.
Σωστά. Ήσουν εκεί.
Πρότεινα στον Σκοτ να πάμε για πικνίκ το ηλιοβασίλεμα.
Όταν της ζήτησα να βγούμε, φάνηκε αγχωμένη.
Σαν να μη με εμπιστευόταν.
Φοβόταν.
Φοβόταν ότι ο Φοίνικας με είχε αλλάξει.
Ήθελα να τον καθησυχάσω.
Ήθελα να της δείξω ότι τίποτε δεν είχε αλλάξει.
Θα ήταν πάντα η θερμοκέφαλη που μου έριξε τα βιβλία από το χέρι
όταν έπεσα πάνω της την πρώτη μέρα του σχολείου.
Όμως, ένιωθα ήδη το σύμπαν να μου μιλάει.
Περίπου όπως ο Σκοτ, μέσα από την έντονη τηλεπαθητική μας σύνδεση.
Μου ορμάει
και μου βγάζει τα κόκκινα γυαλιά, που συγκρατούν τις δυνάμεις μου.
Είχα ανάγκη από μια άγκυρα,
γιατί κάθε μου κύτταρο διψούσε να φύγει
και να γυρίσει τον κόσμο, χωρίς χρονοτριβή.
Και δεν έγινε τίποτα.
Χάρη στη δύναμη του Φοίνικα, η Τζιν μπλόκαρε τα οπτικά πυρά μου,
κι έτσι κοιταζόμασταν κατάματα.
Αυτά έγιναν η άγκυρά μου.
Με βοήθησαν να εστιάσω.
Τα μάτια του με έπεισαν να μείνω.
Τώρα...
Ξέρω τι σημαίνει να πνίγεσαι στις αναμνήσεις.
Κοίτα μπροστά και κάνε κουπί.
Μη μένεις στάσιμη, αλλιώς το παρελθόν θα σε βουλιάξει.
Ξεχνώ πόσες φορές έχουν δει τα μάτια σου την ανατολή.
Από σας τις δύο πάντως, Κόκκινη, έχουν δει μία.
Μία και μόνο μία.
Λόγκαν,
- είμαι... - Είσαι η Τζιν Γκρέι.
Κι αυτός ο Σκοτ Σάμερς.
Αυτοί είναι οι κανόνες.
Για μια στιγμή τούς ξέχασες.
Αυτό είχα να πω.
Άντε τώρα να μιλήσεις στον υπερτροφικό πρόσκοπο.
Ας περάσουμε στην τελευταία περιπέτεια, την ιδιότητα του γονιού.
Η Τζιν...
Η Τζιν κι εγώ δεν έχουμε παιδιά.
Δεν έχετε;
Όχι.
Περίεργο.
Είδα στο μαιευτήριο τον φάκελο ενός Νέιθαν Τσαρλς Σάμερς,
παιδιού των Σκοτ και Τζιν Γκρέι Σάμερς, που γεννήθηκε τον περασμένο μήνα.
Στο Γουεσττσέστερ Μεμόριαλ;
Μίλησα με έναν γιατρό ονόματι Μπράιανς.
Ανέφερε ότι είπατε στη συνάδελφό σας, Ρογκ...
Αυτός ο κόπανος αρνιόταν να...
Αποκάλεσε το παιδί μου τέρας.
Σκοτ, ήρθα εδώ σήμερα για να δώσω στους Εξ-Μεν μια ευκαιρία
να δείξουν στον κόσμο ότι οι μεταλλαγμένοι είναι άνθρωποι σαν εμάς.
Κανονικοί.
Αλλά εσύ λες ψέματα.
Γιατί;
Επειδή είσαι κανονική.
Δεν κατάλαβα;
Επειδή είσαι κανονική, είπα.
Είσαι αχάριστη.
Εμείς ρισκάρουμε τις ζωές μας για χάρη σας.
Διαβολικοί μεταλλαγμένοι, ρομπότ, τρελοί εξωγήινοι.
Τον αποχωρίστηκα.
Τον αποχωρίστηκα, επειδή δεν λέτε ένα ευχαριστώ.
Επειδή πρέπει να καταπιώ τις ερωτήσεις για να αποδείξω πως είμαι άνθρωπος.
Λέω ψέματα, επειδή στην ουσία δεν μοιάζουμε καθόλου.
Και πάλι καλά, γιατί αυτός είναι ο μόνος λόγος που ζείτε ακόμα.
Τα πρόσφατα γεγονότα έχουν ξεδιπλωθεί
με τρόπο πρωτόγνωρο για το είδος μας.
Ακόμα και οι πιο παραμελημένοι μεταξύ μας δικαιούνται επιτέλους να εκφέρουν άποψη.
Πρέπει να σκεφτούμε πώς θα μιλάμε με δυνατή φωνή,
ως μια ενωμένη κοινότητα.
Και τι ακριβώς σχέση έχει αυτό με τους Εξ-Μεν μου;
Θέλουμε ένα όμορφο πρόσωπο που να εμπνέει εμπιστοσύνη και σεβασμό.
Έναν βασιλιά-πρότυπο.
Προσοχή, κυρία Φροστ.
Μη γεμίζετε το κεφάλι αυτού του άντρα με τέτοιες ιδέες.
Τίνος ήταν η φιλεύσπλαχνη ιδέα να δεχτούμε έναν άνθρωπο στο Συμβούλιο;
Δεν υπήρχαν άλλοι που να διυλίζουν τον κώνωπα;
Η Μόιρα είναι ένθερμη σύμμαχος των μεταλλαγμένων.
Και συμφωνήσαμε όλοι στον τίτλο "Καγκελάριος".
Ώστε αυτό το εκλεκτικό συνονθύλευμα αριβιστών
επιθυμεί να διοικώ εγώ την Τζενόσα;
Ανήκουστο.
Μπορεί κάποιος να ισχυριστεί, και δυστυχώς το κάνουν πολλοί,
ότι κανείς μας δεν θα ήταν εδώ,
χωρίς εσένα και το θεαματικό σου τέχνασμα.
Δεν υπάρχουν άλλοι, λιγότερο ευέξαπτοι,
ικανοί να αντέξουν τους τσακωμούς της ανθρώπινης διπλωματίας;
Ο Τσαρλς έφυγε, Μαγκνίτο.
Όσο κι αν δεν μ' αρέσει,
αν ο Τσαρλς σου εμπιστεύτηκε τους Εξ-Μεν, θα σε εμπιστευόταν και γι' αυτό.
Όταν μου πρωτομίλησε για το όραμά του, ήμασταν σε ένα μπαρ στη Γερμανία.
Εγώ τον περιγέλασα.
Ήταν συναισθηματικός ή αυτοκτονικός;
Και τα δύο σε στέλνουν πρόωρα στον τάφο.
Χαμογέλασε με αυτόν τον ενοχλητικό, αινιγματικό του τρόπο.
"Μαγκνίτο, όταν ένα όραμα αξίζει, αξίζει και να πεθάνεις γι' αυτό".
Πιστεύαμε ότι θα χανόμασταν
πριν δούμε τη μέρα που η ανθρωπότητα θα μας αποδεχόταν.
Όπως ο Μωυσής με τη Γη της Επαγγελίας,
θα δίναμε στο όραμα ουσία,
αλλά δεν θα το ζούσαμε.
Κοίτα, Μάγκνους,
Τζιν Γκρέι δεν είμαι,
αλλά ξέρω τι θα έλεγε ο Καθηγητής αν ήταν εδώ.
"Καιρός για ένα όραμα μεγαλύτερο".
Θα δεχτώ με έναν όρο.
Έπρεπε να σου δώσω μία, να καταλήξεις στον Βόρειο Πόλο!
Νομίζεις ότι κάνοντάς με βασίλισσά σου θα είμαστε πάλι μαζί;
Είναι ένας πολιτικός ελιγμός, Ρογκ.
Εγώ, ο ακαταπόνητος υπέρμαχος των μεταλλαγμένων,
κι εσύ, μια Εξ-Μαν της οποίας το άγγιγμα της επιτρέπει να νιώθει τον πόνο όλων.
Μια αληθινή ηγέτης, γεμάτη συμπόνια.
Αυτό ήταν το σχέδιό σου από την αρχή;
Να τους κάνεις όλους να σε συμπαθήσουν και μετά να πάρεις τα ηνία;
Αυτό ήταν το σχέδιο του Εξέβιερ.
Γι' αυτό μου έδωσε τους Εξ-Μεν του.
Μια τελευταία ευκαιρία να κρατήσω την υπόσχεση που ανταλλάξαμε καιρό πριν.
Αλλά χρειάζομαι βοήθεια.
Με περνάς για χαζή.
Κάνεις λες κι όλα αφορούν μόνο εσένα και τον Καθηγητή.
Δεν αρνούμαι το πάθος μου για σένα.
Όπως κι ο Γκάμπιτ,
σ' αγαπώ κι αυτό μου απαλύνει τις πληγές. Όσο κι αν μας απορρίπτεις,
ο πόνος μας δεν είναι μάταιος.
Θα ήμασταν ευτυχείς αν σε είχαμε... στην ηγεσία μας.
Δεν το πιστεύω ότι ξέσπασα έτσι.
Σκοτ, ο θυμός είναι φυσιολογικός, ακόμα και για μεταλλαγμένους.
Μερικές φορές πρέπει να κοιτάς μπροστά.
Μερικές φορές αξίζει να κοιτάς και πίσω.
Περίγραψέ μου τον.
Περίγραψέ μου τον Νέιθαν.
Τον βλέπω παντού.
Σε κάθε πρόσωπο, σε κάθε δρόμο, πολύ καθαρά.
Δεν βλέπω χρώματα, αλλά εδώ πάνω...
βλέπω τα μεγάλα καστανά του μάτια και τα ατίθασα καστανοκόκκινα μαλλιά του.
Μου θυμίζουν...
Εμάς.
Μην πας να μου πεις ότι θα μου εξηγήσεις.
Τζιν!
Άφησέ μας μόνους, Μάντλιν.
Συμβαίνει κάτι, δις Πράιορ;
Συγγνώμη, για λίγο χάθηκα στις σκέψεις μου.
Χάσιμο, δεν θα πει τίποτα.
Η επικοινωνία με τηλεπαθητική σύνδεση ήταν κάτι δικό μας, Σκοτ.
Στάσου κι άσε να σου εξηγήσω, σε παρακαλώ.
Τι να μου εξηγήσεις; Το είδα με τα μάτια μου.
- Τζιν... - Πόσο καιρό συμβαίνει αυτό;
Έναν μήνα, περίπου. Ήθελα να δω πώς τα πάει μετά που έφυγε,
- αλλά σταματήσαμε... - Φύγε.
Τράβα στην Τζενόσα. Με τον κλώνο μου.
Αμάν.
Αυτό που είδες στο αστρικό επίπεδο ήταν σύγχυση, Τζιν.
Πένθος.
Είναι η μητέρα του γιου μου.
Αυτό είναι η μόνη μου βεβαιότητα αυτήν τη στιγμή.
Την αγαπάς;
Αγαπώ... και τις δυο σας.
Με καλούσαν ολόκληροι γαλαξίες.
Τους γύρισα την πλάτη για χάρη σου.
Ο Σίνιστερ μου κόβει ένα κομμάτι, κι εσύ το αγαπάς;
Δεν ήταν αγάπη αυτό, ήταν εγωισμός.
Ψάχνεις ρόλο σε ένα νέο σκηνικό.
Ηγέτης, πατέρας, σύζυγος...
Κι εσύ; Δεν εμπιστεύεσαι τις αναμνήσεις σου.
Όντως με αγαπάς;
Η αγάπη μου για σένα είναι το μόνο που θυμάμαι
μέσα στον πόνο και τον παραλογισμό!
Που θυμάσαι; Ή που νιώθεις;
Διάλεξε, Τζιν.
Μην πας να μου τα γυρίσεις.
Μ' αγαπάς, Τζιν;
Ή είμαι απλώς μια γλυκιά ανάμνηση;
Τζιν! Τι συμβαίνει;
Γεια σου.
Δεν περίμενα γυναικεία επίσκεψη.
Τι τρέχει, αγαπημένη μου;
Καλύτερα να καθίσεις.
Αυτά συνέβησαν μετά που το 'σκασα από τον μπαμπά μου.
Εξασκούσα τις δυνάμεις μου με τη σατανική μητέρα μου.
Είπε ότι ήξερε κάποιον που θα βοηθούσε.
Έναν συνεργάτη.
Αυτός έδειχνε αρκετά καλός.
Πρόθυμος να βοηθήσει.
Αλλά όχι με τον τρόπο που νόμιζα.
Για βδομάδες μού έλεγε πόσο ξεχωριστοί είναι οι μεταλλαγμένοι.
Ότι κάποια μέρα θα είχαμε δικές μας πόλεις και πολιτισμό.
Είχε ακόμα και σχέδια, Ρέμι.
Τέχνη, μόδα, χορός μεταλλαγμένων.
Μου έδειξε ότι ένας μεταλλαγμένος δεν εξαντλείται απλώς στη δύναμή του.
Μπορεί να είναι κάτι πολύ παραπάνω.
Κι όταν αντιληφθήκαμε ότι οι ηλεκτρομαγνητικές δυνάμεις του
τον προστάτευαν από το άγγιγμά μου,
άρχισαν να συμβαίνουν άλλα πράγματα.
Μετά, όμως, άρχισα να βλέπω μέσα του την οδύνη,
να φουσκώνει σαν ταραγμένη θάλασσα.
Στη σχέση μας δεν υπήρχε αρκετός χώρος και για των δυο μας τους δαίμονες.
Όταν μπήκα στους Εξ-Μεν,
ο Έρικ είπε ότι δεν ήθελε να χάσω κι άλλη οικογένεια.
Φέρθηκε σαν να μην είχε συμβεί τίποτα.
Όπως κι εγώ.
Θα δεχτείς την προσφορά;
Αν η Τζενόσα μάς έχει διδάξει κάτι,
είναι ότι δεν πρέπει να φοβόμαστε την αλλαγή.
Κι αν μπορώ να συμβάλω περισσότερο σε έναν καλύτερο κόσμο,
αυτός είναι ο λόγος που έγινα Εξ-Μαν.
Ποτέ δεν ήθελες να το επισημοποιήσουμε.
Το σεβάστηκα.
Παρίστανα το τρωκτικό των βάλτων.
Κι εγώ την αγαπημένη σου.
Τόσες προσδοκίες,
κάθε φορά που σε κοιτούσα, βλέποντας όλα όσα δεν μπορούσα να κάνω.
Όπως να πεις στον Γκάμπιτ την αλήθεια;
Δεν μπορώ να σ' αγγίξω, Ρέμι!
Η καρδιά σου μπορεί να χτυπά για χάρη μου,
αλλά δεν μπορώ να τη νιώσω.
Ανάβεις τα πάντα με το άγγιγμά σου,
εκτός από μένα.
Κάποια πράγματα πάνε πιο βαθιά απ' το δέρμα.
Όχι αυτό.
Στοιχηματίζω ότι ο βλάκας θα σε πληγώσει άσχημα.
Ο Γκάμπιτ ξέρει από πιθανότητες.
Αυτό λες;
Σ' αυτό το παιχνίδι, ναι.
Μέχρι τότε, ας είμαστε φίλοι, καλή μου.
Μόνο φίλοι.
Ένα ποτό για τον γοητευτικό μου Ακάδιο;
Κανένα ποτό δεν αλλάζει το ότι άλλοι υπερτερούν σε γοητεία.
Καλέστε το Συμβούλιο. Πρέπει να μιλήσουμε.
Τι συμβαίνει, δρ Κούπερ;
Κάτι με το φόρεμα σας;
Η πρώην διώκτρια μου
προφανώς διαφωνεί με την επιλογή σας για Καγκελάριο.
Ασφαλώς, όμως, το δικαίωμα αυτοδιάθεσης της Τζενόσα
πρέπει να τύχει όχι μόνο προστασίας αλλά και σεβασμού,
όπως γίνεται για όλα τα κράτη μέλη του ΟΗΕ.
Τα περισσότερα άλλα μέλη δεν έχουν για ηγέτη τους έναν τρομοκράτη.
Πολλά αφήνουν τους ηγέτες τους να είναι τρομοκράτες.
Αν αυτό σας καθησυχάζει,
ο Μαγκνίτο δέχτηκε μόνο με τον όρο
να συγκυβερνήσει με ένα μέλος των Εξ-Μεν.
Τη Ρογκ.
Εκείνη τι απάντησε;
Τη μουσική! Κλείστε την!
- Τζιν, τι συμβαίνει; - Μάντλιν.
Ευχαριστώ για τον χορό, γλυκέ μου,
αλλά ο Ρέμι είχε δίκιο.
Κάποια πράγματα πάνε πιο βαθιά απ' το δέρμα.
Τη μουσική! Κλείστε την!
Να βγουν όλοι έξω!
Κλείστε τη μουσική!
Κέιμπλ;
Βγάλτε τους όλους έξω.
- Αμέσως! Έρχεται. - Ποιος;
- Τι τρέχει; - Αστοχία άξονα. Σωματική μετατόπιση, ένα.
Όχι!
Όχι πάλι.
Τα μάτια σου.
Τα κατάφερες.
Επέζησες.
Συγγνώμη, μαμά.
Για ποιο πράγμα;
Τι στον διάτανο!
Ρογκ, πήγαινε στους κήπους. Γρήγορα!
Εξολόθρευση μεταλλαγμένου.
Ρογκ!
Ρέμι.
Είναι ζωντανός.
Όπως κι εσύ.
Γκάμπιτ, πόσοι;
Υπερβολικά πολλοί.
Πάρα πολλοί.
Κάποιος σιχαμερός Φρουρός Γκοτζίλα.
Αν του επιτεθείς, πεθαίνεις.
Είναι άτρωτο.
Προσπαθούμε να εκκενώσουμε τον κόσμο,
αλλά οι Μόρλοκ έχουν αποκλειστεί στον όρμο.
Στο μάτι του κυκλώνα.
Χωρίς έξοδο διαφυγής.
Δόθηκε μια υπόσχεση.
Γρήγορα! Σχεδόν φτάσαμε στους κήπους.
Εντοπίστηκαν μεταλλαγμένοι.
Θα τον παρασύρω μακριά από τους κήπους.
Η Ρογκ θα ανοίξει δρόμο στον Γκάμπιτ για τους Μόρλοκ.
Σώστε όσους μπορείτε.
Δεν θα αναρωτιόμαστε μια ζωή αν θα μπορούσαμε να σώσουμε κι άλλους.
Ποτέ δεν χώνευα τη ρουλέτα.
Τι λες να ζωντανέψουμε λίγο τους κανόνες;
Θα εκδικηθούμε γι' αυτούς!
Μην ανησυχείτε.
Ο Λιτς ξέρει ότι θα μας βρει η Καλλιστώ.
Αν όχι αυτή, ο Μαγκνίτο.
Υποσχέθηκε στον Λιτς ότι δεν θα φοβηθούμε ξανά.
Οι Εξ-Μεν δεν είναι φίλοι των Μόρλοκ.
Εντοπίστηκαν μεταλλαγμένοι.
Ακολουθήστε με, παρακαλώ.
Ανιχνεύτηκε απειλή επιπέδου Ωμέγα.
Όχι.
Πολύ επικίνδυνο, καλή μου.
Μην τολμήσεις, Έρικ!
Με ακούς;
Προσπαθεί να μας προστατέψει, Ρογκ.
Μη φοβάστε.
Εξάλειψη απειλής επιπέδου Ωμέγα.
Ο Γκάμπιτ τα βλέπει και ανεβάζει.
Γιατί τα χαρτιά είναι πάντα με το μέρος μου.
Εξουδετέρωση μεταλλαγμένου εισβολέα.
Γκάμπιτ με λένε, φίλε μου.
Να το θυμάσαι.
Πόσοι;
Πόσοι, να πάρει;
Για όσους άνοιξαν τώρα τους δέκτες τους,
ανεξάρτητα από τη στάση σας για τις πρόσφατες εξελίξεις...
Δεν το πιστεύω!
...οι εικόνες που θα δείτε
ίσως σας φανούν σκληρές.
Γλυκέ μου.
Δεν σε νιώθω.
ΣΑΪΚΛΟΨ - Τα μάτια του εκπέμπουν δονητικές ακτίνες
ΤΖΙΝ ΓΚΡΕΪ - Διαθέτει τηλεπαθητικές και τηλεκινητικές δυνάμεις
ΓΚΑΜΠΙΤ - Φορτίζει αντικείμενα με εκρηκτική κινητική ενέργεια
ΣΤΟΡΜ - Ελέγχει και χειραγωγεί τις δυνάμεις της φύσης
ΜΠΙΣΤ - Υπεράνθρωπη δύναμη και ευκινησία Διανοητική ιδιοφυΐα
ΤΖΟΥΜΠΙΛΙ - Παράγει εκρηκτικά πλασμοειδή πυροτεχνικής ενέργειας
ΒΑΣΙΣΜΕΝΟ ΣΤΑ ΚΟΜΙΚΣ ΤΗΣ MARVEL
ΤΑ MARVEL STUDIOS ΠΑΡΟΥΣΙΑΖΟΥΝ
Απόδοση διαλόγων: Ειρήνη Παπαδάκη